срока на валидност на картата на водача.
 (9)Следва по-добре да се уточнят описанието на някои неизправности и събития, потвърждаването на въведеното местоположение в началото и/или в края на дневен период на работа, използването на съгласието на водача при интерфейс с интелигентни транспортни системи във връзка с данните, предадени от бордовото устройство чрез мрежата на превозното средство, както и други технически въпроси.
 (10)С цел да се гарантира актуалната им сертификация пломбите на тахографите трябва да бъдат приведени в съответствие с новия стандарт относно сигурността на механичните пломби, използвани за тахографи.
 (11)Настоящият регламент се отнася за конструкцията, изпитването, монтирането и експлоатацията на системи, съдържащи и радиосъоръжения, като съответните разпоредби са уредени с Директива 2014/53/ЕС на Европейския парламент и на Съвета
 3
 . С директивата се регламентират пускането на пазара и пускането в употреба на електронно и електрическо оборудване, което използва радиовълни за комуникация и/или за хоризонтално радиоопределяне, по-специално във връзка с електронните компоненти за безопасност, съвместимостта с други системи, достъпа до радиочестотния спектър, достъпа до услуги за спешна помощ и/или други делегирани разпоредби. С цел да се гарантира ефикасното използване на радиочестотния спектър, да се предотвратят вредни радиосмущения, да се обезпечат безопасността и електромагнитната съвместимост на радиосъоръженията, както и за да се осигури възможност за въвеждането на други специфични изисквания посредством делегирани актове, настоящият регламент следва да се прилага, без да се засягат разпоредбите на посочената директива.
 (12)Поради това Регламент (ЕС) 2016/799 следва да бъде изменен.
 (13)Мерките, предвидени в настоящия регламент, са в съответствие със становището на комитета по член 42, параграф 3 от Регламент (ЕС) No 165/2014,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕС) 2016/799 се изменя, както следва:
 1)Член 1 се изменя, както следва:
 а)втори и трети параграф се заменят със следното:
 „2.
 Конструкцията, изпитването, монтирането, проверката, експлоатацията и ремонтът на интелигентните тахографи и техните компоненти трябва да отговарят на техническите изисквания, формулирани в приложение IВ към настоящия регламент.
 3.
 Що се отнася до конструкцията, изпитването, монтирането, проверката, експлоатацията и ремонта, тахографите, различни от интелигентните тахографи, трябва да продължават да отговарят на изискванията в приложение I към Регламент (ЕС) No 165/2014 или приложение IБ към Регламент (ЕИО) No 3821/85 на Съвета
 4
 , според случая.“;
 б)добавя се следният параграф 5:
 „5.
 Настоящият регламент не засяга разпоредбите на Директива 2014/53/ЕС на Европейския парламент и на Съвета.“;
 2)Член 2 се изменя, както следва:
 а)определение 3 се заменя със следното:
 „3)
 „информационно досие“ е цялостното досие в електронен вид или на хартия, съдържащо цялата информация, предоставена от производителя или негов представител, на органа по одобряването на типа за целите на одобряването на типа на тахограф или компонент от него, включително сертификатите, посочени в член 12, параграф 3 от Регламент (ЕС) No 165/2014, и за извършването на изпитванията, определени в приложение IВ към настоящия регламент, както и чертежи, снимки и други съответни документи;“;
 б)определение 7 се заменя със следното:
 „7)
 „интелигентен тахограф“, или „тахограф от второ поколение“, е цифров тахограф, отговарящ на изискванията на членове 8, 9 и 10 от Регламент (ЕС) No 165/2014, както и на изискванията в приложение IВ към настоящия регламент;“;
